CELEX: 32010R0892
Language: hr
Date: 2010-10-08
Title: Uredba Komisije (EU) br. 892/2010 od 8. listopada 2010. o statusu određenih proizvoda u pogledu dodataka hrani za životinje u okviru Uredbe (EZ) br. 1831/2003 Europskog parlamenta i Vijeća  Tekst značajan za EGP

03/Sv. 43
            
            
               HR
            
            
               Službeni list Europske unije
            
            
               160
            
         32010R0892
   
               L 266/6
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 892/2010
   od 8. listopada 2010.
   o statusu određenih proizvoda u pogledu dodataka hrani za životinje u okviru Uredbe (EZ) br. 1831/2003 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 2. stavak 3.,
   budući da:
   
               (1)
            
            
               Za određene tvari, mikroorganizme ili pripravke, koji se nazivaju proizvodima, upitno je jesu li dodaci hrani za životinje. Ta se dvojba tiče nekih proizvoda koji su odobreni kao dodaci hrani za životinje, uključeni u Registar dodataka hrani za životinje te također uključeni u Katalog krmiva iz članka 24. Uredbe (EZ) br. 767/2009 Europskog parlamenta i Vijeća od 13. srpnja 2009. o stavljanju na tržište i korištenju hrane za životinje, izmjeni Uredbe (EZ) br. 1831/2003 Europskog parlamenta i Vijeća i stavljanju izvan snage Direktive Vijeća 79/373/EEZ, Direktive Komisije 80/511/EEZ, direktiva Vijeća 82/471/EEZ, 83/228/EEZ, 93/74/EEZ, 93/113/EZ i 96/25/EZ te Odluke Komisije 2004/217/EZ (2), nekih proizvoda koji nisu odobreni ni kao dodaci hrani za životinje niti uključeni u Katalog krmiva te nekih proizvoda koji su odobreni kao dodaci hrani za životinje, ali se mogu uključiti u Katalog krmiva u skladu s uvjetima utvrđenima u Uredbi (EZ) br. 767/2009.
            
         
               (2)
            
            
               Kako bi se izbjegle nedosljednosti u postupanju s takvim proizvodima, olakšao posao nadležnih državnih kontrolnih tijela te ublažio teret zainteresiranih stranaka, u pogledu određenih proizvoda potrebno je donijeti Uredbu kojom se određuju oni proizvodi koji nisu dodaci hrani za životinje.
            
         
               (3)
            
            
               Za navedeno određivanje moraju se uzeti u obzir sve karakteristike dotičnih proizvoda.
            
         
               (4)
            
            
               Iz usporedbe između karakteristika proizvoda uključenih u Registar dodataka hrani za životinje s jedne strane i proizvoda spomenutih u Katalogu krmiva s druge strane može se dobiti nekoliko kriterija za razvrstavanje proizvoda kao krmiva, dodataka hrani za životinje ili ostalih proizvoda. Korisni su kriteriji za razlikovanje, između ostalog, postupak proizvodnje ili prerade, razina standardizacije, homogenizacija, čistoća, kemijska definicija i način korištenja proizvoda. Radi dosljednosti, proizvode sa sličnim svojstvima treba razvrstati po analogiji. Za proizvode za koje su postojale sumnje jesu li dodaci hrani za životinje provedeno je ispitivanje uzimajući u obzir navedene kriterije.
            
         
               (5)
            
            
               Na temelju navedenog ispitivanja, proizvode navedene u Prilogu ne treba smatrati dodacima hrani za životinje u okviru Uredbe (EZ) br. 1831/2003.
            
         
               (6)
            
            
               Za označivanje proizvoda koji su odobreni kao dodaci hrani za životinje i označivanja krmiva i krmnih smjesa koji sadrže navedene proizvode treba odrediti prijelazno razdoblje kako bi se subjektima u poslovanju s hranom za životinje omogućilo da se prilagode. Nadalje, navedene proizvode treba izbrisati iz Registra dodataka hrani za životinje.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Tvari, mikroorganizmi i pripravci (nazvani „proizvodima”), kako je navedeno u Prilogu, nisu dodaci hrani za životinje u okviru Uredbe (EZ) br. 1831/2003.
   Članak 2.
   Proizvodi navedeni u dijelu 1. Priloga više se ne smatraju odobrenim dodacima hrani za životinje u okviru Uredbe (EZ) br. 1831/2003.
   Članak 3.
   Proizvodi iz dijela 1. Priloga koji su označeni kao dodaci hrani za životinje i premiksi u skladu s Uredbom (EZ) br. 1831/2003 mogu se nastaviti stavljati na tržište do 9. listopada 2013. i ostati na tržištu do isteka zaliha. Isto je primjenljivo kod krmiva ili krmnih smjesa u čijem su označivanju ti proizvodi označeni kao dodaci hrani za životinje u skladu s Uredbom (EZ) br. 767/2009.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. listopada 2010.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 229, 1.9.2009., str. 1.
   
      PRILOG
      
         Proizvodi koji nisu dodaci hrani za životinje u okviru Uredbe (EZ) br. 1831/2003
      
      DIO 1.
      
         Proizvodi koji su odobreni kao dodaci hrani za životinje
      
      
                  1.1.
               
               
                  Kalcijev karbonat
               
            
                  1.2.
               
               
                  Natrij-dihidrogen-ortofosfat
               
            
                  1.3.
               
               
                  Dinatrij-hidrogen-ortofosfat
               
            
                  1.4.
               
               
                  Trinatrij-ortofosfat
               
            
                  1.5.
               
               
                  Natrijev sulfat
               
            
                  1.6.
               
               
                  Kalcijev tetrahidrogen diortofosfat
               
            
                  1.7.
               
               
                  Kalcijev hidrogenortofosfat
               
            
                  1.8.
               
               
                  Tetra-natrij-difosfat
               
            
                  1.9.
               
               
                  Pentanatrijev trifosfat
               
            
                  1.10.
               
               
                  Di-kalcijev difosfat
               
            
                  1.11.
               
               
                  Kalcijev sulfat, dihidrat
               
            
                  1.12.
               
               
                  Natrijev karbonat
               
            
                  1.13.
               
               
                  Natrijev hidrogenkarbonat
               
            
                  1.14.
               
               
                  Natrijeve, kalijeve i kalcijeve soli jestivih masnih kiselina s najmanje četiri atoma ugljika/stearati
               
            
                  1.15.
               
               
                  Mono i digliceridi masnih kiselina s najmanje četiri atoma ugljika
               
            
                  1.16.
               
               
                  Mono i digliceridi jestivih masnih kiselina s najmanje četiri atoma ugljika esterizirani sljedećim kiselinama: octenom, mliječnom, limunskom, vinskom, mono i diacetilvinskom
               
            
                  1.17.
               
               
                  Glicerol
               
            
                  1.18.
               
               
                  Propan-1,2-diol
               
            
                  1.19.
               
               
                  Pektini
               
            DIO 2.
      
         Proizvodi koji nisu odobreni kao dodaci hrani za životinje
      
      
                  2.1.
               
               
                  Kalijev klorid
               
            
                  2.2.
               
               
                  Kalcijev klorid
               
            
                  2.3.
               
               
                  Kalcijev natrijev fosfat
               
            
                  2.4.
               
               
                  Natrijev magnezijev fosfat
               
            
                  2.5.
               
               
                  Metilsulfonilmetan (MSM)
               
            
                  2.6.
               
               
                  Obični karamel
               
            
                  2.7.
               
               
                  Glukozamin, hitozamin, (amino šećer (monosaharid) koji je dio strukture polisaharida hitozana i hitina, proizveden, na primjer, hidrolizom egzoskeleta rakova i ostalih člankonožaca ili fermentacijom žitarica poput kukuruza ili pšenice)
               
            
                  2.8.
               
               
                  Hondroitin sulfat (polisaharid s ponavljajućom jedinicom koji se sastoji od aminošećera i D-glukuronske kiseline, sulfatni esteri hondroitina su važan sastavni dio hrskavice, tetiva i kostiju)
               
            
                  2.9.
               
               
                  Hijaluronska kiselina (glukozaminglukan (polisaharid) s ponavljajućom jedinicom koja se sastoji od amino šećera (N-acetil-D-glukozamin) i D-glukuronske kiseline prisutne u koži, sinovijalnoj tekućini i pupkovini, proizvedena, na primjer, od tkiva životinja ili fermentacijom bakterija)
               
            
                  2.10.
               
               
                  Jaja u prahu (sušena jaja bez ljuske ili mješavina osušenog albumina i osušenog žumanjka)
               
            
                  2.11.
               
               
                  Laktuloza (disaharid (4-O-D-galaktopiranozil-D-fruktoza), dobivena iz laktoze izomerizacijom glukoze u fruktozu. Prirodno prisutna u toplinski obrađenom mlijeku i mliječnim proizvodima)
               
            
                  2.12.
               
               
                  Biljni steroli (fitosteroli su skupina steroidnih alkohola prirodno prisutnih u biljkama u malim količinama i u obliku slobodnih sterola ili esterizirani s masnim kiselinama)
               
            
                  2.13.
               
               
                  Brašno cvijeta Kadife (brašno mljevenih sušenih cvjetova Tagetes sp.)
               
            
                  2.14.
               
               
                  Brašno od paprike (brašno mljevenih sušenih cvjetova Capsicum sp.)
               
            
                  2.15.
               
               
                  Suspenzija ili brašno iz alge Chlorella (suspenzija žive Chlorelle sp. u vodi ili sušeno i mljeveno brašno od Chlorelle sp.)
               
            
                  2.16.
               
               
                  Brašno algi (sušene i brašno mljevenih mikroalgi kao na primjer, Schizochytrium sp., sa inaktiviranim stanicama)
               
            
                  2.17.
               
               
                  Proizvodi i nusproizvodi fermentacije (fermentirana krmiva nakon inaktivacije fermentacijskih mikroorganizama i nusproizvoda fermentacije (osušeni i mljeveni nusproizvodi fermentacije u čvrstom ili tekućem stanju) nakon ekstrakcije aktivne komponente ili aktivnosti, inaktivacije mikroorganizma i sa preostalim sadržajem aktivne komponente (aktivnih komponenti) ili aktivnosti preostale u proizvodu.)